**myGRILL Chef SMART  - ΠΑΡΟΥΣΙΑΣΗ**

**Πραγματικά Έξυπνη**

Το τελευταίο διάστημα όλο και περισσότεροι ανακαλύπτουν την μαγεία της έξυπνης ψησταριάς καρβούνου myGRILL. Η έλευσή της στην αγορά, δημιουργεί ριζικές, αλλά και ιδιαίτερα θετικές αλλαγές στην αγορά των υπαίθριων ψησταριών, αφού η myGRILL ψήνει σχεδόν από μόνη της, με απόλυτα υγιεινό τρόπο. Σχεδιασμένη για να παρέχει στον ψήστη πρακτικότητα και ευκολία στο ψήσιμο, έχει κερδίσει τις καλύτερες εντυπώσεις από την πρώτη στιγμή που προσγειώθηκε στην αγορά, τόσο στην Κύπρο όσο και στο εξωτερικό. (Αγγλία, Η.Π.Α., Καναδά, Αυστραλία, Ρωσία) Ήδη μετρά πολλούς φανατικούς θαυμαστές ψήστες, και ταξιδεύει συχνά για νέες συναρπαστικές κατακτήσεις!

**myGRILL Ακαταμάχητη**

Οι διαφορές της myGRILL ξεκινούν από τον βασικό πυρήνα της ιδέας της ψησταριάς. **Είναι η πρώτη έξυπνη υπαίθρια ψησταριά καρβούνου**, που ψήνει από μόνη της. Ο ψήστης απλώς επιλέγει τον τρόπο ψησίματος φαγητού, ή και την συνταγή της αρεσκείας του από το **έξυπνο μενού/σύστημα ψησίματος SMART**, και τα υπόλοιπα τα αναλαμβάνει η myGRILL. Η ψησταριά ήδη κυκλοφορεί σε τρεις υπερλειτουργικούς σχεδιασμούς. Παράλληλα, ο ποιοτικός σχεδιασμός της, η τεχνολογία και η προσεκτική επιλογή των υλικών κατασκευής της, είναι ανάμεσα στα ατού της ψησταριάς! Χαρακτηριστικά, είναι η πρώτη ψησταριά με **θερμομονωτική λεκάνη** έτσι ώστε ο ψήστης να καταναλώνει σαφώς λιγότερα κάρβουνα. Επίσης, η θερμοκρασία στην ψησταριά διατηρείται σταθερή για **τέλειο ψήσιμο, κάθε φορά**. Μια άλλη σημαντική διαφορά της έξυπνης ψησταριάς myGRILL, που την κάνει να ξεχωρίζει, είναι ο υγιεινός τρόπος ψησίματος που προάγει αφού το σύστημα SMART **ελέγχει κάθε φορά την θερμοκρασία και την έκθεση του φαγητού στα κάρβουνα, και το προφυλάσσει από τις επικίνδυνες αναφλέξεις**, το υπερβολικό ή το ανεπαρκές ψήσιμο του φαγητού. Οι καινοτόμες τεχνολογίες, το έξυπνο σύστημα ψησίματος και η υψηλής ποιότητας κατασκευή, καθιστούν την**myGRILL αληθινά ακαταμάχητη**.

**The myGRILL way**

Η ομάδα ανάπτυξης των προϊόντων myGRILL αποτελεί την κινητήριο δύναμη για την επιτυχία της έξυπνης ψησταριάς και έχει επικεντρωθεί στο να αποδώσει στην myGRILL την παρουσία και το μερίδιο της αγοράς που της αξίζει! Εγγύηση ποιότητας για την myGRILL είναι το γεγονός ότι όλες οι διαδικασίες παραγωγής & κατασκευής των προϊόντων γίνονται στις εγκαταστάσεις της εταιρείας Αδελφοί Α&Π Ανδρέου στην Βιομηχανική Περιοχή Αραδίππου χωρίς εξωτερικές αναθέσεις. Στόχος είναι η συνεχής εξασφάλιση ποιότητας της myGRILL.